অঙ্কিত তিওয়ারি

অঙ্কিত তিওয়ারি (জন্ম ৭ ডিসেম্বর ১৯৮৬) হলেন একজন ভারতীয় নেপথ্য সঙ্গীতশিল্পী, সঙ্গীত পরিচালক ও সুরকার। তিনি বিজ্ঞাপনের জিঙ্গেল ও টেলিভিশন অনুষ্ঠানের আবহ সঙ্গীতের মধ্য দিয়ে তার কর্মজীবন শুরু করেন। পরবর্তী কালে তিনি দো দুনি চার (২০১০) ও সাহেব, বিবি অউর গ্যাংস্টার (২০১১) চলচ্চিত্রের সুরারোপের মধ্য দিয়ে চলচ্চিত্রে কাজ শুরু করেন। ২০১৩ সালে তিনি শ্রেষ্ঠ সঙ্গীত পরিচালক ও শ্রেষ্ঠ পুরুষ নেপথ্য কণ্ঠশিল্পী বিভাগে ফিল্মফেয়ার পুরস্কারের মনোনয়ন লাভ করেন এবং সঙ্গীত পরিচালক বিভাগে পুরস্কৃত হন। ২০১৪ সালে তিনি মোহিত সুরির এক ভিলেন চলচ্চিত্রে "গালিয়াঁ" গানটির সুর করেন এবং গানটিতে কণ্ঠ দেন। গানটির জন্য তিনি শ্রেষ্ঠ সঙ্গীত পরিচালক ও শ্রেষ্ঠ পুরুষ নেপথ্য কণ্ঠশিল্পী বিভাগে ফিল্মফেয়ার পুরস্কারের মনোনয়ন লাভ করেন এবং নেপথ্য কণ্ঠশিল্পী বিভাগে পুরস্কার লাভ করেন। অঙ্কিত তিওয়ারি ১৯৮৬ সালের ৭ই ডিসেম্বর উত্তর প্রদেশের কানপুরে জন্মগ্রহণ করেন। তার পিতামাতার "রাজু সুমন অ্যান্ড পার্টি" নামে কানপুরে একটি সঙ্গীত দল রয়েছে, যারা ধর্মীয় গান পরিবেশনা করে থাকেন। তার মা ভক্তিমূলক গানের গায়িকা। তার পিতামাতার ইচ্ছা ছিল প্রথমে তার লেখাপড়া সমাপ্ত করা, কিন্তু সঙ্গীতের প্রতি তার অনুরাগের কারণে তারা তাকে পেশাদারি প্রশিক্ষণ প্রদান করেন। তিনি বিনোদ কুমার দ্বিবেদীর নিকট ধ্রুপদী সঙ্গীতের তালিম নেন এবং পরে পিয়ানো, ধ্রুপদ ও পশ্চিমা ধারার গানের প্রশিক্ষণ নেন। তিনি সে সময়ে একাধিক স্থানীয় সঙ্গীত প্রতিযোগিতায় বিজয়ী হন। ২০১২ সালে অঙ্কিত তিওয়ারি মহেশ ভাট এবং আশিকি ২ চলচ্চিত্রের পরিচালক মোহিত সুরির নিকট "সুন রাহা হ্যায়" শীর্ষক গানটি বর্ণনা করেন। ২০১৩ সালে গানটি তার কণ্ঠে রেকর্ড করা হয় এবং শ্রেয়া ঘোষাল গানটির নারী সংস্করণে কণ্ঠ দেন। তিনি গানটির জন্য বিপুল সমাদৃত হন এবং একাধিক পুরস্কার ও মনোনয়ন লাভ করেন। এই গানটির জন্য তিনি মিথুন শর্মা ও জিৎ গাঙ্গুলীর সাথে যৌথভাবে তার প্রথম শ্রেষ্ঠ সঙ্গীত পরিচালক বিভাগে ফিল্মফেয়ার পুরস্কার অর্জন করেন। এছাড়া তারা যৌথভাবে শ্রেষ্ঠ সঙ্গীত পরিচালক বিভাগে আইফা পুরস্কার ও জি সিনে পুরস্কারও অর্জন করেন। সঙ্গীত পরিচালনা ছাড়াও তিনি এই গানে কণ্ঠ দিয়ে শ্রেষ্ঠ পুরুষ নেপথ্য কণ্ঠশিল্পী বিভাগে আরেকটি ফিল্মফেয়ার পুরস্কারের মনোনয়ন লাভ করেন। একই বছর তিনি সচিন গুপ্তর সুরে ইশাক চলচ্চিত্রের "আগ কা দরিয়া" গানে কণ্ঠ দেন। এটি অন্য কোন সুরকারের সুরে গাওয়া তার প্রথম গান। ২০১৪ সালে তার সবচেয়ে সফল গান হল মোহিত সুরির এক ভিলেন চলচ্চিত্রের "গালিয়াঁ"। তিনি নিজেই গানটির সুর করেন এবং গানটিতে কণ্ঠ দেন। গানটি সমালোচনামূলক এবং বাণিজ্যিকভাবে সফলতা লাভ করে। কইমই-এর মোহর বসু গানটি "এটি এই অ্যালবামের সবচেয়ে আকর্ষণীয় গান" হিসেবে উল্লেখ করে বলেন, "তিওয়ারির সঙ্গীতায়োজন ও কণ্ঠ গানটিতে প্রয়োজনীয় সূক্ষ্মতা যোগ করেছে এবং তিনি যা তৈরি করেছেন তা সত্যই অসাধারণ!"। গানটির জন্য তিনি শ্রেষ্ঠ পুরুষ নেপথ্য কণ্ঠশিল্পী বিভাগে ফিল্মফেয়ার, স্টার গিল্ড ও স্টারডাস্ট পুরস্কার লাভ করেন। এছাড়া তিনি শ্রেষ্ঠ সঙ্গীত পরিচালক বিভাগে তার দ্বিতীয় ফিল্মফেয়ার পুরস্কারের মনোনয়ন লাভ করেন। একই বছর তিনি অর্জুন জন্যের সুরকৃত দিল রঙ্গিলা চলচ্চিত্রের "নিল্লু নিল্লু" গানে কণ্ঠ দেন। এটি তার গাওয়া প্রথম কন্নড় ভাষার চলচ্চিত্রের গান। অঙ্কিত তিওয়ারি ২০১৮ সালের ২৩শে ফেব্রুয়ারি কানপুরে হিন্দু রীতি মোতাবেক পল্লবী শুকলাকে বিয়ে করেন। অঙ্কিতের দাদীর পছন্দে তারা একে অপরের সাথে সাক্ষাৎ করেন এবং পারিবারিকভাবে তাদের বিয়ে ঠিক হয়। ২০১৮ সালের ২৮শে ডিসেম্বর তাদের কন্যা সন্তানের জন্ম হয়। "Would love to sing for SRK and Ranbir: Ankit Tiwari"। বিজনেস স্ট্যান্ডার্ড (ইংরেজি ভাষায়)। ১৩ জুন ২০১৩। সংগ্রহের তারিখ ২৪ এপ্রিল ২০২০।  লাল, প্রীতি বর্মা (১০ মার্চ ২০১৪)। "Dreams in his eyes"। ডেকান হেরাল্ড (ইংরেজি ভাষায়)। সংগ্রহের তারিখ ২৪ এপ্রিল ২০২০।  ঝা, সুমিত (২ ফেব্রুয়ারি ২০১৪)। "My parents own a music group in MUNGER: Ankit"। দ্য টাইমস অব ইন্ডিয়া (ইংরেজি ভাষায়)। সংগ্রহের তারিখ ২৪ এপ্রিল ২০২০।  ডারহাম, ব্রায়ান (৩ মে ২০১৩)। "Fame and success are temporary, believes Ankit Tiwari"। দ্য টাইমস অব ইন্ডিয়া। সংগ্রহের তারিখ ৯ নভেম্বর ২০২০।  ভোপাটকর, তেজশ্রী (২৬ এপ্রিল ২০১৪)। "Narrated 'Sun Raha' to Mohit a year back: Ankit"। দ্য টাইমস অব ইন্ডিয়া। সংগ্রহের তারিখ ৯ নভেম্বর ২০২০।  "59th Idea Filmfare Awards 2013: Complete list of winners"। দ্য টাইমস অব ইন্ডিয়া। ২৫ জানুয়ারি ২০১৪। সংগ্রহের তারিখ ৯ নভেম্বর ২০২০।  "Complete list of winners at IIFA 2014"। আইবিএনলাইভ। ২৭ এপ্রিল ২০১৪। ৩০ এপ্রিল ২০১৪ তারিখে মূল থেকে আর্কাইভ করা। সংগ্রহের তারিখ ৯ নভেম্বর ২০২০।  মুদি, অপর্ণা (২৪ ফেব্রুয়ারি ২০১৪)। "Zee Cine Awards 2014: Winner's List"। জি নিউজ। সংগ্রহের তারিখ ৯ নভেম্বর ২০২০।  "Nominations for 59th Idea Filmfare Awards"। বলিউড হাঙ্গামা। ১৪ জানুয়ারি ২০১৪। সংগ্রহের তারিখ ৯ নভেম্বর ২০২০।  "'Issaq' Music Review: The album experiments with alternative rock"। IBNLive। ২৬ এপ্রিল ২০১৩। ১০ জুলাই ২০১৩ তারিখে মূল থেকে আর্কাইভ করা। সংগ্রহের তারিখ ৯ নভেম্বর ২০২০।  বসু, মোহর (১ জুন ২০১৪)। "Ek Villain Music Review"। কইমই। সংগ্রহের তারিখ ৯ নভেম্বর ২০২০।  "60th Britannia Filmfare Awards 2014: Complete list of winners"। দ্য টাইমস অব ইন্ডিয়া। ১ ফেব্রুয়ারি ২০১৫। সংগ্রহের তারিখ ৯ নভেম্বর ২০২০।  "Winners of 10th Renault Star Guild Awards"। বলিউড হাঙ্গামা। ১২ জানুয়ারি ২০১৫। সংগ্রহের তারিখ ৯ নভেম্বর ২০২০।  "Happy New Year Sweeps Stardust Awards, Shah Rukh Khan, Deepika Padukone Win Top Honours"। এনডিটিভি। ১৫ ডিসেম্বর ২০১৪। সংগ্রহের তারিখ ৯ নভেম্বর ২০২০।  "59th Idea Filmfare Awards 2013: Complete list of winners"। দ্য টাইমস অব ইন্ডিয়া। ২৫ জানুয়ারি ২০১৪। সংগ্রহের তারিখ ৯ নভেম্বর ২০২০।  "Singer Ankit Tiwari makes his debut as a singer in Kannada films"। আইবিএনলাইভ। ১৩ ফেব্রুয়ারি ২০১৪। ৬ মার্চ ২০১৪ তারিখে মূল থেকে আর্কাইভ করা। সংগ্রহের তারিখ ৯ নভেম্বর ২০২০।  "Singer Ankit Tiwari is 'finally married' to granny's choice Pallavi Shukla. See first wedding pics"। হিন্দুস্তান টাইমস। সংগ্রহের তারিখ ৯ নভেম্বর ২০২০।  "Ankit Tiwari And Wife Pallavi Blessed with a Baby Girl Aryaa Tiwari"। মিড ডে। ৩ জানুয়ারি ২০১৯। সংগ্রহের তারিখ ৯ নভেম্বর ২০২০।  উইকিমিডিয়া কমন্সে অঙ্কিত তিওয়ারি সংক্রান্ত মিডিয়া রয়েছে। ইন্টারনেট মুভি ডেটাবেজে অঙ্কিত তিওয়ারি (ইংরেজি) বলিউড হাঙ্গামায় অঙ্কিত তিওয়ারি